
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 740 

1 Απριλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου Δημοσίου Δικαίου με την επωνυ¬ 
μία «Δημοτικό Λιμενικό Ταμείο Δήμου Αβδήρων» 

Ν. Ξάνθης. 1 

Καθιέρωση υπερωριακής εργασίας με αμοιβή, για 
το έτος 2013, για το προσωπικό της Ομάδας 
Διοίκησης Έργου του προγράμματος με τίτ¬ 
λο «ΙΝΝθνθΙΙ_-ΙπιρΙθπΐθπΐ3ΐίοη οί 3Π ίηποναίίνθ 
ρΐΌίοοοΙ ϊογ ίάθ ναΐοπεαίίοη οΐ θχ1ι·3νίιτ)ίη οΐίνο οίΙ» 
στο πλαίσιο των συγχρηματοδοτούμενων ευρω¬ 
παϊκών προγραμμάτων εδαφικής συνεργασίας 

Ελλάδα-Ιταλία 2007-2013. 2 

Καθιέρωση υπερωριακής εργασίας με αμοιβή, για το 
έτος 2013, για το προσωπικό της Ομάδας Διοίκη- 
σηςΈργου του προγράμματος με τίτλο «υΐίΐίζβΐίοη 
οί όίορίιβποΐδ ίωπι ΟΙθβ βυωροβ ρΓοάυοίε - ΟΙίνβε, 
νίιτ)ίη οΐίνο οίΙ βηά οΐίνβ πιίΙΙ ννβεΙβννβίθΓ (ΒΙΟ - 
ΟΙ_ΕΑ)» στο πλαίσιο των συγχρηματοδοτούμε¬ 
νων ευρωπαϊκών προγραμμάτων εδαφικής συ¬ 


νεργασίας Ελλάδα-Ιταλία 2007-2013. 3 

ΑΠΟΦΑΣΕΙ Σ 

Αριθμ. 923 (1) 


Έγκριση Οργανισμού Εσωτερικής Υπηρεσίας του Νο¬ 
μικού Προσώπου Δημοσίου Δικαίου με την επωνυ¬ 
μία «Δημοτικό Λιμενικό Ταμείο Δήμου Αβδήρων» Ν. 
Ξάνθης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του άρθρου 280 και της παρ.4 του 
άρθρου 283 του Ν. 3852/2010 (ΦΕΚ 87Α') «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξεις των άρθρων 244,239 του Ν. 3463/2006 
«Κώδικας Δήμων και Κοινοτήτων» σε συνδυασμό με το 
άρθρο 28 του Ν. 2738/1999 (ΦΕΚ 180Α'). 


3. Τις διατάξεις του άρθρου 10 του Ν. 3584/2007 (ΦΕΚ 
143Α') «Κώδικας Κατάστασης Δημοτικών και Κοινοτικών 
Υπαλλήλων», όπως αυτές συμπληρώθηκαν με την παρ. 
1 του άρθρου 38 του Ν. 3801/2009 (ΦΕΚ 163Α'). 

4. Τις διατάξεις των άρθρων 5 και 7 του Ν. 3469/2006 
(ΦΕΚ 131/Α'/28-6-2006) «Εθνικό Τυπογραφείο, Εφημερίς 
της Κυβέρνησης και λοιπές διατάξεις». 

5. Τις διατάξεις της παρ.3 του άρθρου 90 του 
Π.Δ. 63/2005 (ΦΕΚ 98Α'/2005) «Κώδικας Νομοθεσίας 
της Κυβέρνησης». 

6. Τις διατάξεις του άρθρου 33 παρ. Ια Ν. 4024/2011 
(ΦΕΚ 226Α') «Συνταξιοδοτικές ρυθμίσεις, ενιαίο μισθο¬ 
λόγιο - βαθμολόγιο, εργασιακή εφεδρεία και άλλες δια¬ 
τάξεις εφαρμογής του μεσοπρόθεσμου πλαισίου δημο¬ 
σιονομικής στρατηγικής 2012-2015» για την κατάργηση 
κενών οργανικών θέσεων, όπως ισχύει. 

7. Την υπ’ αριθμ. 8312.64/18/12-11/05/2012 απόφαση 
του Υπ. Ανάπτυξης Ανταγωνιστικότητας και Ναυτιλίας 
περί «Κατάργηση κενών οργανικών θέσεων Λιμενικών 
Ταμείων για περιπτώσεις όπου οι κενές οργανικές 
θέσεις υπερβαίνουν ανά κατηγορία και κλάδο το 60% 
των θέσεων που προβλέπονται από τον οικείο ορ¬ 
γανισμό τους σύμφωνα με τις διατάξεις της παρ.ΐα 
του άρθρου 33 του Ν. 4024/2011 (Α'226)», όπως ισχύει 
και καταργούνται οι κενές οργανικές του Λιμενικού 
Ταμείου Λαγός. 

8. Το Π.Δ. 74/2004 (ΦΕΚ 57/Α'/18-2-2004) «Μεταφορά 
αρμοδιοτήτων του Λιμενικού Ταμείου Λαγός στους Δή¬ 
μους Αβδήρων, Αιγείρου, Μαρώνιας και Τοπείρου και 
σύσταση διαδημοτικού Λιμενικού Ταμείου, με την επω¬ 
νυμία Δημοτικό Λιμενικό Ταμείο Αβδήρων» 

9. Τις διατάξεις του άρθρου 46 του Ν. 4071/2012 (ΦΕΚ 
Α' 85/11-4-2012) «Ρυθμίσεις για την Τοπική ανάπτυξη 
την αυτοδιοίκηση και την αποκεντρωμένη διοίκηση 
Ενσωμάτωση Οδηγίας 2009/50/ΕΚ.» καθώς και την υπ’ 
αριθμ. 23069/31-5-2012 (ΑΔΑΒ4ΛΕΝ-Α2Ζ) απόφαση του 
Υπ. Εσωτερικών με θέμα «Νομοθετικής ρύθμιση για τα 
δημοτικά λιμενικά ταμεία που δεν λειτούργησαν μέχρι 
την έναρξη ισχύος του Ν. 4071/2012». 

10. Την υπ’ αριθμ. 7167/29-8-2012(ΑΔΑ:Β4ΘΕΟΡ1Υ-96Θ) 
διαπιστωτική πράξη του Γενικού Γραμματέα της Αποκε¬ 
ντρωμένης Διοίκησης Μακεδονία -Θράκης που αφορά 
την έναρξη Λειτουργίας του Δημοτικό Λιμενικό Ταμείο 
Αβδήρων». 

11. Την υτί αριθμ. 9857/18-9-2012 (ΦΕΚ 2904/Β730-10-2012) 
διαπιστωτική πράξη του Γενικού Γραμματέα της Αποκε¬ 
ντρωμένης Διοίκησης Μακεδονία - Θράκης που αφορά 
την αυτοδίκαιη μεταφορά του προσωπικού στο Δημοτικό 
Λιμενικό Ταμείο Αβδήρων και την υπ’ αριθμ. 12254/26-11- 
2012 (ΦΕΚ 3470/Β') διόρθωση σφάλματος της ανωτέρω 
απόφασης. 

12. Την υπ’ αριθμ. 64/05-11-2012 απόφαση Πρόεδρου 
(Φ.Ε.Κ. 3235/τ.Β705-12-2012, ΑΔΑ:Β45ΧΟΞΥ8-Α3Λ) σχετικά 
με την ένταξη κατάταξης της υπαλλήλου στο Δημοτικό 
Λιμενικό Τ αμείο Αβδήρων. 

13. Την υπ’ αριθμ. 2/2012 (ΑΔΑ:ΒΕΔΘΟΞΥ8-ΥΑΜ) από¬ 
φαση του Διοικητικού Συμβουλίου του ΝΠΔΔ «Δημοτικό 
Λιμενικό Ταμείο Αβδήρων» με την οποία καταρτίζει τον 
Οργανισμό Εσωτερικής Υπηρεσίας του ανωτέρω Νομι¬ 
κού Προσώπου. 

14. Την υπ’ αριθμ. 335/2012 απόφαση του Δημοτικού 
Συμβουλίου Αβδήρων περί έγκριση της υπ’ αριθμ. 2/2012 
απόφαση του ΝΠΔΔ Δημοτικό Λιμενικό Ταμείο Αβδήρων 
που αφορά την κατάρτιση του Οργανισμού Εσωτερικής 
Υπηρεσίας (Ο.Ε.Υ.) 

15. Το 20ο πρακτικό της από 19-12-2012 σύμφωνης 
γνώμη του Υπηρεσιακού Συμβουλίου ΠΟΤΑ Ν. Ξάνθης. 

16. Τις εγγεγραμμένες πιστώσεις στον προϋπολογισμό 
έτους 2013 του Δημοτικού Λιμενικού Ταμείου Δήμου 
Αβδήρων. 

17. Την υπ’ αριθμ. 684 (ΦΕΚ 88/Β731-1-2011)απόφαση 
για παροχή εξουσιοδότησης υπογραφής πράξεων και 
εγγράφων «Με εντολή Γ ενικού Γ ραμματέα Αποκεντρω¬ 
μένης Διοίκησης Μακεδονίας -Θράκης» στον Προϊστάμε¬ 
νο της Γ ενικής Διεύθυνσης Εσωτερικής Λειτουργίας και 
στους Προϊσταμένους των οργανικών μονάδων αυτής, 
αποφασίζουμε: 

Εγκρίνουμε την 2/2012 απόφαση του Διοικητικού Συμ¬ 
βουλίου του Δημοτικό Λιμενικό Ταμείο Δήμου Αβδήρων 
με την οποία ψηφίστηκε και καταρτίστηκε ο Οργανισμός 
Εσωτερικής Υπηρεσίας του ανωτέρω Νομικού Προσώ¬ 
που, ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
Αρθρο 1 

Με το Π.Δ. 74/2004 που δημοσιεύθηκε στο ΦΕΚ 57/Α7 
18-02-2004 συστάθηκε ΝΠΔΔ με την επωνυμία «Δημοτικό 
Λιμενικό Τ αμείο Αβδήρων», με έδρα τον Δήμο Αβδήρων, 
σύμφωνα με τις διατάξεις του άρθρου 28 του Ν. 2738/99. 
Με το ίδιο Π.Δ. μεταφέρθηκαν οι αρμοδιότητες του Λι¬ 
μενικού Ταμείου Λόγος στο Δημοτικό Λιμενικό Ταμείο 
Αβδήρων. 

Αρθρο 2 

Σκοπός - Αρμοδιότητες 

Ο σκοπός και οι αρμοδιότητες του Δημοτικού Λιμενικού 
Ταμείου Αβδήρων προσδιορίζονται από το 14/19-1-1939 
Βασιλικό Διάταγμα που δημοσιεύθηκε στο ΦΕΚ 24/τ.Α' 
της ίδιας ημερομηνίας, όπως έχει συμπληρωθεί, αντικα- 
τασταθεί, τροποποιηθεί και ισχύει σήμερα, εκτός των αρ¬ 
μοδιοτήτων που σύμφωνα με το άρθρο 28 του Ν. 2738/99 
δεν μεταβιβάζονται στα συνιστώμενα Δημοτικά Νομικά 
Πρόσωπα. Καθώς επίσης και στις διατάξεις του Ν. 2971/01 
για την εκτέλεση έργων στη Χερσαία Ζώνη Λιμένα κατόπιν 
σύμφωνης γνώμης του Γ.Γ. της αρμόδιας Περιφέρειας. 


Αρθρο 3 
Διοίκηση 

• Το Δημοτικό Λιμενικό Ταμείο Αβδήρων διοικείται 
από δεκαπενταμελές [15] Διοικητικό Συμβούλιο, το οποίο 
αποτελούν: 

α] Ο Πρόεδρος και ο Αντιπρόεδρος του Διοικητικού 
Συμβουλίου ορίζονται με απόφαση του Δημοτικού Συμ¬ 
βουλίου της έδρας του Δημοτικού Λιμενικού Ταμείου 
Αβδήρων κατά τα οριζόμενα στο άρθρο 240 του ΔΚΚ. 

β] Ο εκάστοτε Προϊστάμενος της Λιμενικής αρχής 
της έδρας του Δημοτικού Λιμενικού Ταμείου Αβδήρων. 

γ] Εκπρόσωποι, αιρετοί ή μη, του Δήμου Αβδήρων. 

• Οι εκπρόσωποι των Δήμων ορίζονται με αποφάσεις 
των οικείων Δημοτικών Συμβουλίων μαζί με τους ανα¬ 
πληρωτές τους, εντός 15 ημερών από την εγκατάσταση 
της Δημοτικής Αρχής. Μέλη του Διοικητικού Συμβουλίου 
μπορεί να είναι Δημοτικοί Σύμβουλοι και Δημότες ή 
κάτοικοι που έχουν ανάλογη επαγγελματική ή κοινω¬ 
νική δράση ή ειδικές γνώσεις σε σχέση με το σκοπό 
του Δημοτικού Λιμενικού Ταμείου Αβδήρων. Η θητεία 
των μελών του Διοικητικού Συμβουλίου ορίζεται με την 
απόφαση ορισμού τους, δεν μπορεί να υπερβαίνει την 
διάρκεια της Δημοτικής περιόδου και λήγει πάντοτε 
με την εγκατάσταση του νέου Διοικητικού Συμβουλίου. 

• Ο Γραμματέας του Διοικητικού Συμβουλίου εκλέγε¬ 
ται από το Διοικητικό Συμβούλιο. 

• Τα μέλη του Διοικητικού Συμβουλίου απαιτείται 
να είναι'Ελληνες πολίτες και κάτοικοι του Δήμου που 
εκπροσωπούν. Δεν επιτρέπεται να ορισθούν μέλη του 
Διοικητικού Συμβουλίου ιδιώτες που έχουν στερηθεί 
τη διαχείριση της περιουσίας τους με τελεσίδικη δι¬ 
καστική απόφαση ή που έχουν στερηθεί τα πολιτικά 
τους δικαιώματα με αμετάκλητη δικαστική απόφαση 
και για όσο διάστημα διαρκεί η στέρηση αυτή καθώς 
και όσοι έχουν καταδικαστεί με αμετάκλητη δικαστική 
απόφαση ως αυτουργοί ή συμμέτοχοι σε κακούργημα ή 
σε κάποιο από τα πλημμελήματα που αναφέρονται στο 
άρθρο 236 του Ν. 3852/2010. Κώλημα που δημιουργείται 
μετά τον ορισμό συνεπάγεται αυτοδίκαιη έκπτωση από 
το αξίωμα, για την οποία εκδίδεται διαπιστωτική πράξη 
του Ελεγκτή Νομιμότητας. 

• Στον Πρόεδρο και τον Αντιπρόεδρο του Διοικητικού 
Συμβουλίου του Δημοτικού Λιμενικού Ταμείου Αβδή¬ 
ρων, επιτρέπεται να καταβάλλονται έξοδα παράστασης, 
ύστερα από απόφαση του Δημοτικού Συμβουλίου της 
έδρας του Νομικού Προσώπου, όταν ο οικονομικός απο¬ 
λογισμός του προηγούμενου έτους υπερβαίνει τις τρια¬ 
κόσιες χιλιάδες (300.000,00) ευρώ. Το ύψος των εξόδων 
παράστασης καθορίζονται με απόφαση των Υπουργών 
Εσωτερικών Δημόσιας Διοίκησης και Αποκέντρωσης 
και Οικονομίας και Οικονομικών, μετά από γνώμη της 
ΚΕΔΚΕ. Τα ανωτέρω έξοδα δεν μπορούν να υπερβαίνουν 
το 50% των αντιστοίχων του οικείου Δημάρχου. 

• Στον Πρόεδρο και στα μέλη του Διοικητικού Συμ¬ 
βουλίου του Νομικού Προσώπου επιτρέπεται να κατα¬ 
βάλλεται αποζημίωση για κάθε συνεδρίαση και ως τρεις 
συνεδριάσεις το μήνα, ύστερα από απόφαση του Δημο¬ 
τικού Συμβουλίου της έδρας. Το ύψος της αποζημίωσης 
για κάθε συνεδρίαση ανέρχεται στο 1% των μηνιαίων 
εξόδων των Δημάρχων. Όταν στο Διοικητικό Συμβού¬ 
λιο μετέχουν Δήμαρχοι, Αντιδήμαρχοι δεν επιτρέπεται 

σε αυτούς να καταβάλλεται η ανωτέρω αποζημίωση. 
Εάν ο Πρόεδρος και ο Αντιπρόεδρος λαμβάνουν έξο¬ 
δα παράστασης, δεν δικαιούνται αποζημίωση για την 
συμμετοχή τους στις συνεδριάσεις του Δ.Σ. Σχετικές με 
το θέμα αυτό είναι και οι διατάξεις του άρθρου 21 του 
Ν. 4024/2011, όπως αυτές τροποποιούνται και ισχύουν 
κάθε φορά. 

• Εάν κατά την διάρκεια της θητείας του Διοικητικού 
Συμβουλίου κενωθεί θέση για οποιονδήποτε λόγο, αντι¬ 
καθίσταται από τον αναπληρωτή του σύμφωνα με την 
απόφαση του Δημοτικού Συμβουλίου Δήμου Αβδήρων. 

Αρθρο 4 

Αρμοδιότητες και λειτουργία 
του Διοικητικού Συμβουλίου 

• Το Διοικητικό Συμβούλιο είναι το ανώτατο όργανο 
του Δημοτικού Λιμενικού Ταμείου Αβδήρων. Χαράσσει 
τις γενικές κατευθύνσεις των δραστηριοτήτων του 
Ταμείου για την εκπλήρωση των σκοπών και αρμοδι¬ 
οτήτων αυτού και αποφασίζει για κάθε θέμα σχετικό 
με την διοίκηση και την εν γένει λειτουργία του. Κυρί¬ 
ως αποφασίζει: για τον κανονισμό εργασιών του, τον 
ετήσιο προϋπολογισμό και απολογισμό, τον οργανισμό 
εσωτερικής υπηρεσίας, για τον κανονισμό εσωτερικής 
λειτουργίας διοίκησης και διαχ/σης του Δ.Λ.Τ.Α., για την 
εκμετάλλευση της κινητής και ακίνητης περιουσίας του, 
για την κατάρτιση του Τεχνικού Προγράμματος, την 
έγκριση μελετών, πρακτικών δημοπρασίας, αναθέσεων, 
προμηθειών, συντήρηση και επισκευή υφισταμένων έρ¬ 
γων και πραγμάτων, διάθεση πιστώσεων και οτιδήποτε 
άλλο εμπίπτει στους σκοπούς σύστασης του Δημοτικού 
Λιμενικού Ταμείου Αβδήρων. 

• Για την παραχώρηση χρήσης χώρων στα λιμάνια αρ¬ 
μοδιότητας του Δημοτικού Λιμενικού Ταμείου Αβδήρων 
απαιτείται και ο έλεγχος νομιμότητας από τον Γενικό 
Γραμματέα Αποκεντρωμένης Διοίκησης Μακεδονίας- 
Θράκης. 

• Για την εκτέλεση λιμενικών έργων που σχετίζονται 
με την εξυπηρέτηση πλοίων, φορτίων και επιβατών 
απαιτείται η σύμφωνη γνώμη του Υπουργείων Ναυτι¬ 
λίας και του Γ.Ε.Ν. Επισημαίνεται ότι στη σχετική λήψη 
αποφάσεων του Δ.Σ. του Ν.Π.Δ.Δ. είναι υποχρεωτική η 
παρουσία του Λιμενάρχη. 

• Τα θέματα, τα σχετικά με τις εργασίες του Διοι¬ 
κητικού Συμβουλίου του Δημοτικού Λιμενικού Ταμείου 
Αβδήρων, την πρόσκληση των μελών του σε συνεδρίαση, 
την απαιτούμενη για τη λήψη αποφάσεων πλειοψηφία, 
τον έλεγχο και την εκτέλεση των αποφάσεών του στην 
αστική και πειθαρχική ευθύνη των οργάνων διοίκησής 
του, τα οποία έτσι κι αλλιώς ρυθμίζονται με ανάλογη 
εφαρμογή των σχετικών διατάξεων που αφορούν το 
Δημοτικό Συμβούλιο. 

• Για τις αποφάσεις του Διοικητικού Συμβουλίου που 
αφορούν τον προϋπολογισμό, τον απολογισμό, τον 
οργανισμό της εσωτερικής υπηρεσίας, τον εσωτερικό 
κανονισμό λειτουργίας, την εκποίηση ή την ανταλλαγή 
ακινήτων ή την επιβάρυνσή τους με εμπράγματα δι¬ 
καιώματα, την αποδοχή κληρονομιών και δωρεών που 
περιέχουν όρο ή κληροδοσιών, καθώς και τη συνομο- 
λόγηση δανείων, απαιτείται και σύμφωνη γνώμη του 
Δημοτικού Συμβουλίου του Δήμου Αβδήρων, σύμφωνα 
με το άρθρο 234 του Ν. 3463/2006. 


Το Δημοτικό Συμβούλιο οφείλει να εκδώσει απόφαση 
και να την υποβάλλει στον Γ ενικό Γ ραμματέα της Απο¬ 
κεντρωμένης Διοίκησης Μακεδονίας-Θράκης, μέσα σε 
10 ημέρες αφότου περιήλθε στον Δήμο η απόφαση του 
Διοικητικού Συμβουλίου. Η αρνητική γνώμη του Διοικη¬ 
τικού Συμβουλίου της έδρας υποχρεωτικά λαμβάνεται 
υπόψη από την αρχή που ασκεί την εποπτεία. 

• Το Διοικητικό Συμβούλιο μπορεί με απόφασή του 
να συστήσει επιτροπές οι οποίες θα μελετούν και θα 
εισηγούνται θέματα που αφορούν το Δημοτικό Λιμενικό 
Ταμείο Αβδήρων, θέτοντας και προθεσμία για την υπο¬ 
βολή των σχετικών προτάσεων προς αυτό, προκειμένου 
να λάβει απόφαση. Παραπομπή θεμάτων σε επιτροπή 
για μελέτη και εισήγηση εντός προθεσμίας μπορεί να 
γίνει και από τον Πρόεδρο του Διοικητικού Συμβουλίου, 
εφόσον το θέμα δεν έχει εγγράφει σε ημερήσια διάταξη 
συνεδρίασης. 

Με απόφαση του Διοικητικού Συμβουλίου, μπορεί να 
καταβάλλονται έξοδα κίνησης και ημερήσια αποζημί¬ 
ωση, σε ιδιώτες μέλη επιτροπών, που συγκροτούνται 
από το συμβούλιο, για μετακινήσεις στο εσωτερικό και 
εξωτερικό, που γίνονται για εκτέλεση υπηρεσίας, σχε¬ 
τικής με το έργο των επιτροπών. Το ύψος της ημερή¬ 
σιας αποζημίωσης για τις μετακινήσεις στο εσωτερικό 
καθορίζονται κατά τις διατάξεις του Ν. 2685/99 και της 
2/54866/0022/99 απόφασης του Υπουργού Οικονομικών, 
ή των νόμων και υπουργικών αποφάσεων που θα αντικα¬ 
ταστήσουν τις προαναφερόμενες διατάξεις στο μέλλον. 

• Οι διατάξεις του δημοτικού Κώδικα που αφορούν 
τα πρακτικά συνεδρίασης των δημοτικών συμβουλίων 
έχουν ανάλογη εφαρμογή και για τα πρακτικά συνε¬ 
δρίασης του Διοικητικού Συμβουλίου του Δημοτικού 
Λιμενικού Ταμείου Αβδήρων. Το Διοικητικό Συμβούλιο, 
δια του Προέδρου του, δύναται να καλεί στη συνεδρίαση 
δημοτικούς υπαλλήλους ή ιδιώτες για να του δώσουν 
πληροφορίες σχετικές με τα θέματα που συζητούνται. 
Η παρουσία των καλουμένων υπαλλήλων είναι υποχρε¬ 
ωτική και σε αυτούς καταβάλλεται για την παράσταση 
τους, ενώπιον του διοικητικού Συμβουλίου αποζημίωση 
αντίστοιχη με εκείνη που λαμβάνουν τα μέλη των συλ¬ 
λογικών οργάνων, σύμφωνα με τη διάταξη του άρθρου 
21 του Ν. 4024/2011, όπως κάθε φορά ισχύει. 

• Το Διοικητικό Συμβούλιο βρίσκεται σε απαρτία, εφό¬ 
σον είναι παρόντες ο Πρόεδρος ή ο Αντιπρόεδρός του, 
σε περίπτωση κωλύματος ή απουσίας του Προέδρου 
και άλλα εφτά τουλάχιστον μέλη του. 

• Το Διοικητικό Συμβούλιο συνεδριάζει στην έδρα του 
Δημοτικού Λιμενικού Ταμείου Αβδήρων. 

Άρθρο 5 

Αρμοδιότητες του Προέδρου 

• Ο Πρόεδρος: 

α] εκπροσωπεί το Νομικό Πρόσωπο στα δικαστήρια 
και σε κάθε δημόσια αρχή και δίνει τους όρκους που 
επιβάλλονται στο Νομικό Πρόσωπο, 

β] εκτελεί τις αποφάσεις του Διοικητικού Συμβουλίου, 

γ] είναι Προϊστάμενος όλων των υπηρεσιών του Δη¬ 
μοτικού Λιμενικού Ταμείου Αβδήρων και τις διευθύνει, 

δ]είναι Προϊστάμενος όλου του προσωπικού του Νομι¬ 
κού Προσώπου, και εκδίδει τις πράξεις που προβλέπουν 
οι σχετικές διατάξεις για τον διορισμό, τις κάθε είδους 
υπηρεσιακές μεταβολές και την άσκηση του πειθαρχι¬ 
κού ελέγχου, 

ε] διατάζει την είσπραξη των εσόδων και εκδίδει [υπο¬ 
γράφει] τα χρηματικά εντάλματα πληρωμής σε βάρος 
των πιστώσεων που προβλέπονται στον προϋπολογισμό 
ή έχουν σε εγγράφει σε αυτόν ύστερα από αναμόρφωση 
και έχουν διατεθεί [ψηφιστεί] με αποφάσεις του Διοικη¬ 
τικού Συμβουλίου, αφού προηγουμένως έχουν ελεγχθεί 
τα σχετικά δικαιολογητικά από την αρμόδια υπηρεσία 
του νομικού προσώπου, 

στ] υπογράφει τις συμβάσεις που συνάπτει το Δημο¬ 
τικό Λιμενικό Ταμείο Αβδήρων. 

ζ] συγκαλεί το Διοικητικό Συμβούλιο σε συνεδρίαση 
και προεδρεύει στις συνεδριάσεις του 

η] ασκεί τις αρμοδιότητες που του αναθέτουν ειδικές 
διατάξεις νόμων και δεν προβλέπονται ανωτέρω. 

• Σε βάρος του Προέδρου ως διατάκτη πληρωμών επι¬ 
τρέπεται καταλογισμός μόνο για δόλο ή βαριά αμέλεια. 

• Ο Πρόεδρος μπορεί με απόφασή του να αναθέτει 
την υπογραφή ορισμένων εγγράφων και πιστοποιητικών 
σε μέλος του Διοικητικού Συμβουλίου ή σε προϊστάμενο 
υπηρεσίας του νομικού προσώπου ή σε άλλο μόνιμο 
υπάλληλο αυτού. 

Άρθρο 6 
Αντιπρόεδρος 

Όταν ο Πρόεδρος του Διοικητικού Συμβουλίου απου¬ 
σιάζει ή κωλύεται τα καθήκοντά του ασκεί ο Αντιπρό¬ 
εδρος. 

Αρθρο 7 
Γ ραμματέας 

Γραμματέας του Δ.Σ. ορίζεται η μόνιμη υπάλληλος 
του Δημοτικού Λιμενικού Ταμείου Αβδήρων. 

Άρθρο 8 

Υποχρεώσεις και κώλυμα συμμετοχής 
σε συνεδρίαση των μελών του Δ.Σ. 

• Τα μέλη του Δ.Σ. έχουν υποχρέωση να μετέχουν σε 
όλες τις συνεδριάσεις του, καθώς και να εκτελούν τα 
λοιπά καθήκοντά τους που προβλέπει ο νόμος/Εχουν 
επίσης υποχρέωση, μέσα στα πλαίσια των καθηκόντων 
τους, να εκτελούν με επιμέλεια κάθε εργασία που τους 
αναθέτει νόμιμα το συμβούλιο. 

• Τα μέλη του Δ.Σ. εκφράζουν την γνώμη τους και 
ψηφίζουν με απόλυτη ελευθερία, αποβλέποντας πάντο¬ 
τε στην εξυπηρέτηση του συμφέροντος του Λιμενικού 
Ταμείου και στην επίτευξη του σκοπού για τον οποίο 
συστάθηκε. 

• Αν μέλος του Δ.Σ. απουσιάζει αδικαιολόγητα από 
τρεις συνεχείς συνεδριάσεις του, μπορεί να τεθεί σε 
αργία και σε περίπτωση υποτροπής, μπορεί να τιμω¬ 
ρηθεί με την ποινή της έκπτωσης. 

• Αν μέλος του Δ.Σ. επιθυμεί να μην εκτελεί τις υπο¬ 
χρεώσεις του για διάστημα που υπερβαίνει τις τριάντα 
μέρες, πρέπει να έχει την σύμφωνη γνώμη του συμ¬ 
βουλίου. 

• Αν μέλος του Δ.Σ. δεν εκτελεί τις υποχρεώσεις του 
για διάστημα που υπερβαίνει τους τρεις μήνες, χωρίς τη 
σύμφωνη γνώμη του Συμβουλίου, ο Γ ενικός Γ ραμματέας 
της Περιφέρειας τον κηρύσσει έκπτωτο. 

• Μέλος του Δ.Σ. δεν μπορεί να πάρει μέρος στην 
συζήτηση ενός θέματος ή στην κατάρτιση μιας απόφα¬ 
σης του Διοικητικού Συμβουλίου αν ο ίδιος ή συγγενείς 
του έχει υλικό συμφέρον σύμφωνα με την διάταξη του 


άρθρου 7 του Ν. 2690/99. απόφαση που λαμβάνεται 
κατά παράβαση αυτής της παραγράφου, είναι άκυρη. 
Το μέλος του Δ.Σ. που έλαβε μέρος στην συνεδρίαση 
μπορεί να τεθεί σε αργία και σε περίπτωση υποτροπής 
μπορεί να τιμωρηθεί με την ποινή της έκπτωσης. 

• Αν δεν σχηματίζεται απαρτία εξαιτίας των συμ¬ 
βούλων που έχουν δηλώσει κώλυμα ή έχουν εξαιρεθεί, 
σύμφωνα με το άρθρο 7 του Ν.2690/99 και σύμφωνα 
με την προηγούμενη παράγραφο, ο Πρόεδρος του Δ.Σ. 
καλεί τα αναπληρωματικά μέλη. 

Αρθρο 9 

Αναπληρωματικά Μέλη του Διοικητικού Συμβουλίου 

• Οι αναπληρωτές των μελών του Δ.Σ. ορίζονται σύμ¬ 
φωνα με το άρθρο 3 του παρόντος κανονισμού. 

• Οι αναπληρωτές των μελών του Δ.Σ. δικαιούνται να 
παρίστανται και αυτοί στις συνεδριάσεις του, χωρίς 
δικαίωμα λόγου ή ψήφου και αποζημίωσης. 

• Κάθε πρόσκληση για τακτική ή έκτακτη συνεδρίαση 
του Δ.Σ. απευθύνεται υποχρεωτικά και στα αναπληρω¬ 
ματικά μέλη του Δ.Σ. 

• Σε περίπτωση κωλύματος τακτικού μέλους, στην 
θέση του μετέχει στη συνεδρίαση του Δ.Σ. ο αναπλη¬ 
ρωτής του με πλήρη δικαιώματα. Σε περίπτωση που 
σε οποιαδήποτε στιγμή της συνεδρίασης εμφανιστεί 
το τακτικό μέλος, τότε από το σημείο αυτό και εξής 
μετέχει αυτό στην 

συνεδρίαση. 

• Τακτικό μέλος του Δ.Σ. που κωλύεται να μετάσχει σε 
συνεδρίαση για την οποία προσκλήθηκε, υποχρεούται 
κατά το δυνατό νωρίτερο να ενημερώσει τον αναπληρω¬ 
τή του και την αρμόδια υπηρεσία του Δημοτικού Λιμενι¬ 
κού Ταμείου Αβδήρων. Η τελευταία υποχρεούται επίσης 
να ενεργήσει αμελλητί για την ειδοποίηση του αναπλη¬ 
ρωματικού μέλους, ώστε να μετάσχει στη συνεδρίαση. 

• Πέραν της αναπλήρωσης των τακτικών μελών του 
Δ.Σ. από τους αντίστοιχους αναπληρωτές τους, δεν επι¬ 
τρέπεται η αντιπροσώπευση [με εξουσιοδότηση, πληρε¬ 
ξούσιο ή άλλο τρόπο], των τακτικών ή αναπληρωματικών 
μελών του Δ.Σ. από οποιοδήποτε άλλο πρόσωπο, μέλος 
του Δ.Σ. ή τρίτο, κατά τις συνεδριάσεις του οργάνου και 
για την ενάσκηση των δικαιωμάτων ή την εκπλήρωση 
των υποχρεώσεων που απορρέουν από την ιδιότητα 
του μέλους του Δ.Σ. 

• Κατά τις συνεδριάσεις του Δ.Σ., οι αναπληρωτές 
προσμετρούνται στους παρόντες μόνο όταν αναπληρώ¬ 
νουν κωλυόμενο και άρα απόν τακτικό μέλος του Δ.Σ. 

Αρθρο 10 

Προγραμματικές συμβάσεις 

• Για την μελέτη προγραμμάτων ανάπτυξης και εκτέ¬ 
λεσης λιμενικών έργων στην ζώνη λιμένα και στους 
εξομοιούμενους με ζώνη λιμένα χώρους, καθώς και για 
την παροχή υπηρεσιών (είσπραξη εσόδων, καθαρισμό, 
αποκομιδή απορριμμάτων, συντήρηση λιμένων - ηλε- 
κτροφωτισμού κ.λπ.) στις ζώνες αυτές ο φορείς Δι¬ 
οίκησης και Εκμετάλλευσης λιμένων μπορούν να συ¬ 
νάπτουν προγραμματικές συμβάσεις με τους ΟΤΑ ή 
άλλους φορείς του Δημοσίου Τομέα. Στις συμβάσεις 
αυτές είναι δυνατή η συμμετοχή και επιχειρήσεων των 
ΟΤΑ, Συνδέσμων Δήμων, συνεταιρισμών, επιμελητηρίων 
και επιστημονικών Φορέων δημοσίου ή ιδιωτικού δικαίου 
που εποπτεύονται από το Δημόσιο. 

• Οι προγραμματικές συμβάσεις εγκρίνονται από τον 
Γενικό Γραμματέα της Αποκεντρωμένης Διοίκησης μετά 
από σύμφωνη γνώμη ΓΕΝ και του Υπουργείου Ναυτιλίας. 
Οι όροι και προϋποθέσεις των προγραμματικών συμβά¬ 
σεων καθορίζονται με κοινή απόφαση των Υπουργών 
Εσωτερικών και Εμπορικής Ναυτιλίας. 

• Στις προγραμματικές συμβάσεις ορίζονται το έργο, 
τα δικαιώματα και οι υποχρεώσεις των συμβαλλομέ- 
νων πόροι που θα διατεθούν ποσά χρηματοδότησης, 
τα χρονοδιαγράμματα εκτέλεσης των έργων ή των 
προγραμμάτων ή παροχής υπηρεσιών, καθώς και το 
αρμόδιο διοικητικό όργανο επίλυσης τυχόν διαφορών 
που θα προκύψουν. 

Άρθρο 11 

Συμβάσεις Συνεργασίας με Φορείς 
της Τοπικής Αυτοδιοίκησης 

• Το Δημοτικό Λιμενικό Ταμείο Αβδήρων, μπορεί να 
συνάπτει με άλλους οργανισμούς Τοπικής Αυτοδιοίκη¬ 
σης πρώτου και δεύτερου βαθμού και νομικά πρόσωπα 
Δημοσίου Δικαίου, συμβάσεις για την εκτέλεση έργων, 
προμηθειών και υπηρεσιών. Αντικείμενα των συμβάσεων 
μπορεί να είναι και η βεβαίωση και είσπραξη τελών, 
δικαιωμάτων, εισφορών και προστίμων. 

Οι συμβαλλόμενοι φορείς μπορεί να χρηματοδοτού¬ 
νται για την εκτέλεση των συμβάσεων και από τον 
Κρατικό Προϋπολογισμό ή το πρόγραμμα δημόσιων 
επενδύσεων ή τους προϋπολογισμούς άλλων φορέων 
του δημόσιου τομέα. 

Οι όροι και οι προϋποθέσεις της σύμβασης καθορίζονται 
με αποφάσεις των οικείων συμβουλίων, οι οποίες λαμβάνο- 
νται με την απόλυτη πλειοψηφία του συνόλου των μελών. 

• Το Δημοτικό Λιμενικό Ταμείο Αβδήρων μπορεί να 
αναθέτει με τη διενέργεια διαγωνισμού σε φυσικά ή 
νομικά πρόσωπα δημοσίου ή ιδιωτικού δικαίου ή κοινο¬ 
πραξίες, την εκτέλεση έργων, την παροχή υπηρεσιών 
προς τον αναθέτοντα φορέα ή προς τους δημότες και 
την εφαρμογή προγραμμάτων. Η ανάθεση του έργου 
ή της υπηρεσίας συνοδεύεται είτε με την καταβολή 
αμοιβής (δημόσια σύμβαση έργου ή υπηρεσίας) είτε με 
την παραχώρηση του δικαιώματος εκμετάλλευσης του 
έργου ή της υπηρεσίας είτε με το δικαίωμα εκμετάλ¬ 
λευσης του έργου ή της υπηρεσίας σε συνδυασμό με 
την καταβολή αμοιβής (παραχώρηση δημόσιου έργου 
ή δημόσιας υπηρεσίας). 

Άρθρο 12 

Συμπράξεις με τον ιδιωτικό Φορέα 

Για την εκτέλεση έργων και την παροχή υπηρεσιών, 
το Δημοτικό Λιμενικό Ταμείο Αβδήρων, μπορεί να συ¬ 
νάπτει συμβάσεις με νομικά πρόσωπα του ιδιωτικού 
τομέα, σύμφωνα και με τους όρους και τη διαδικασία 
του Ν. 3389/2005 (ΦΕΚ 232Α') όπως κάθε φορά ισχύει. 

Αρθρο 13 
Πόροι 

• Σύμφωνα με τις διατάξεις της παρ. 7 του άρθρου 
28 του Ν. 2738/99, τα Δημοτικά Λιμενικά Ταμεία του 
ίδιου άρθρου, με την δημοσίευση των διαταγμάτων, 
υπεισέρχονται σε όλα τα κινητά και ακίνητα περιουσι¬ 
ακά στοιχεία, πόρους, δικαιώματα και υποχρεώσεις, εν 
γένει των νομικών προσώπων που διαδέχονται ή και 
των αρμοδιοτήτων που μεταφέρονται. 


Επομένως πόροι του Δημοτικού Λιμενικού Ταμείου 
Αβδήρων είναι: 

α] Τα έσοδα από το τέλος χρήσης λιμένων αρμοδιό- 
τητάς του και επί εκδιδομένων εισιτηρίων. 

β] Τα έσοδα προσόρμισης, πρύμνισης και παραβολής 
πλοίων στους λιμένες αρμοδιότητάς του. 

γ] Τα έσοδα χρήσεως πεζοδρομίων και κοινόχρηστων 
χώρων των λιμένων αρμοδιότητάς του. 

δ] Η τακτική επιχορήγηση των Δήμων, οι λιμένες των 
οποίων ανήκουν στην αρμοδιότητά του. 

ε] Τα έσοδα από διάφορες επιχορηγήσεις. 

στ] Κάθε είδους εισφορές, δωρεές, κληρονομιές και 
κληροδοσίες. 

ζ] Εισπράξεις από το αντίτιμο πραγμάτων ή υπηρεσιών 
και οι πρόσοδοι από την δική του περιουσία. 

η] Οι πόροι που θα καθοριστούν με κοινές αποφά¬ 
σεις των Υπουργών Εσωτερικών Δημόσιας Διοίκησης 
και Αποκέντρωσης και Εμπορικής Ναυτιλίας και οι 
οποίοι θα αποτελούν ειδικά έσοδα που θα διατίθε¬ 
νται αποκλειστικά για την προμήθεια και λειτουργία 
του μηχανολογικού εξοπλισμού του Δημοτικού Λιμε¬ 
νικού Ταμείου και για τη διενέργεια κάθε αναγκαίας 
παρέμβασης στο λιμάνι και τη γύρω χερσαία περιοχή 
που συνδέεται λειτουργικά με αυτό ή το επηρεάζει 
ή επηρεάζεται άμεσα ή έμμεσα από αυτό [άρθρο 28 
παρ.3 του Ν. 2738/99]. 

θ] Κάθε άλλο έσοδο που προβλέπεται από διάταξη 
νόμου. 

• Τμήμα των εσόδων του Δημοτικού Λιμενικού Ταμεί¬ 
ου Αβδήρων, που προέρχεται από την εκμετάλλευση 
και λειτουργία των λιμένων ευθύνης του, σε ποσοστό 
που καθορίζεται με κοινή απόφαση των Υπουργών 
ΥΠΕΣΔΔΑ, Οικονομικών και Εμπορικής Ναυτιλίας, κα¬ 
τατίθεται σε ειδικό λογαριασμό του Περιφερειακού 
Ταμείου Ανάπτυξης της Περιφέρειας που συνιστά- 
ται με την ίδια απόφαση [παρ. 16 του άρθρου 28 του 
Ν. 2738/99], 

Άρθρο 14 

Ταμειακή Διαχείριση 

Η ταμειακή διαχείριση του Δημοτικού Λιμενικού Τα¬ 
μείου Αβδήρων ανατίθεται στην ταμειακή υπηρεσία του 
Δήμου Αβδήρων σύμφωνα με τον Ν. 3463/2006, παρ. 2 
του άρθρου 240. 

Για τα λιμάνια που βρίσκονται εκτός διοικητικών ορίων 
της έδρας του νομικού προσώπου, δηλαδή του Δήμου 
Αβδήρων, το Δημοτικό Λιμενικό Ταμείο Αβδήρων μπο¬ 
ρεί να συνάπτει προγραμματικές συμβάσεις με τους 
αντίστοιχους Δήμους για την είσπραξη των εσόδων, 
την καθαριότητα και συντήρηση των λιμανιών τους και 
την εκμετάλλευση της χερσαίας ζώνης. 

Άρθρο 15 

Οικονομική Διαχείριση 

• Οι διατάξεις που ισχύουν για τους Δήμους και 
αφορούν τον οργανισμό εσωτερικής υπηρεσίας, τον 
προϋπολογισμό, το οικονομικό έτος, τον απολογισμό, 
την ταμειακή υπηρεσία, την διαχείριση, τα δάνεια και 
την περιουσία εφαρμόζονται και στο Δημοτικό Λιμενικό 
Ταμείο Αβδήρων. 

• Η εκτέλεση έργων και οι προμήθειες πραγμάτων 
ενεργούνται σύμφωνα με τις διατάξεις που ισχύουν 
κάθε φορά για την εκτέλεση έργων και την προμήθεια 
πραγμάτων από τους Δήμους. 

• Τα ήδη εκτελούμενα έργα, συνεχίζουν να εκτελού- 
νται με το νομικό καθεστώς που τα διέπει και με Διευ- 
θύνουσα υπηρεσία όπως προβλέπει το άρθρο 16, στην 
οποία και πρέπει να παραδοθεί ο φάκελος του έργου 
από την προηγούμενη αρμόδια Διευθύνουσα υπηρεσία, 
με την σύνταξη σχετικού πρωτοκόλλου παράδοσης και 
παραλαβής, αφού συνταχθούν αναλυτικές επιμετρήσεις, 
ΠΠΑΕ, τελικές επιμετρήσεις κ.λπ., κατά περίπτωση. Με 
απόφαση του Διοικητικού Συμβουλίου του Δημοτικού 
Λιμενικού Ταμείου δύναται να αποφασιστεί, τα είδη 
εκτελούμενα έργα να ολοκληρωθούν από το προηγού¬ 
μενο Νομικό Πρόσωπο και με το προηγούμενο νομικό 
καθεστώς και μετά την ολοκλήρωσή τους να παραδο¬ 
θούν στο Δημοτικό Λιμενικό Ταμείο με πρωτόκολλο 
παράδοσης -παραλαβής. 

• Οι κρατικές επιχορηγήσεις εγγράφονται χωριστά 
στα έσοδα του προϋπολογισμού. Αν επιχορήγηση παρέ¬ 
χεται στο Δημοτικό Λιμενικό Ταμείο για την εκπλήρωση 
ειδικού σκοπού, εγγράφεται αντίστοιχη πίστωση για το 
σκοπό αυτό ιδιαιτέρως στα έξοδα του προϋπολογισμού. 

• Διατάκτης των δαπανών, όπως προαναφέρθηκε είναι 
ο Πρόεδρος του Διοικητικού Συμβουλίου με τον υπόλο¬ 
γο διαχειριστή Προϊστάμενο της Οικονομικής Υπηρεσίας 
ή οι νόμιμοι αναπληρωτές. 

• Η διάθεση των πόρων του Δημοτικού Λιμενικού Τα¬ 
μείου Αβδήρων, γίνεται αποκλειστικά για την συντήρηση 
και ανάπτυξη των λιμανιών της περιοχής ευθύνης του. 

Άρθρο 16 

Διευθύνουσα Τεχνική Υπηρεσία 

Διευθύνουσα υπηρεσία είναι η τεχνική υπηρεσία του 
Δήμου Αβδήρων 

Άρθρο 17 

Διάρθρωση υπηρεσιών - Οργανικές θέσεις 
μόνιμου και εποχιακού προσωπικού 

• Η διάρθρωση των υπηρεσιών του Δημοτικού Λιμενι¬ 
κού Ταμείου Αβδήρων, οι αρμοδιότητες και υποχρεώσεις 
κάθε υπηρεσίας καθώς και ο αριθμός κατά κλάδο, ειδι¬ 
κότητα και σχέση εργασίας, του αναγκαίου προσωπικού 
για την λειτουργία του, καθορίζονται με τον Οργανισμό 
Εσωτερικής του Υπηρεσίας που καταρτίζεται και ψηφί¬ 
ζεται σύμφωνα με τις διατάξεις που ισχύουν για τους 
Ο.Ε.Υ. των Δήμων και Κοινοτήτων. 

• Το προσωπικό που υπηρετούσε την ημερομηνία κα¬ 
τάργησης του Λιμενικού Ταμείου Λόγος, θα μεταφερθεί 
και ενταχθεί στις, για τον λόγο αυτό, προβλεπόμενες 
αντίστοιχες και ανάλογες της σχέσης εργασίας του, 
οργανικές θέσεις, του Οργανισμού Εσωτερικής Υπη¬ 
ρεσίας του Δημοτικού Λιμενικού Ταμείου Αβδήρων, 
σύμφωνα με τις διατάξεις που προβλέπει το άρθρο 10 
του Ν. 3584/2007. Οι υπάλληλοι αυτοί, καθώς και αυτοί 
που θα διοριστούν στο μέλλον, διέπονται ως προς το 
υπηρεσιακό τους καθεστώς, στις υποχρεώσεις, τα κα¬ 
θήκοντα, το Πειθαρχικό Δίκαιο, κ.λπ., από τις διατάξεις 
του Κώδικα Δημοτικών και Κοινοτικών Υπαλλήλων όπως 
ισχύει κάθε φορά. 


• Οι θέσεις που προβλέπονται ανά κατηγορία και 
κλάδο είναι οι εξής: 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

ΚΛΑΔΟΣ ΕΙΔΙΚΟΤΗΤΑ ΘΕΣΗ- ΔΕ ΔΙΟΙΚΗΤΙΚΟΥ-ΛΟ- 
ΓΙΣΤΙΚΟΥ 1 (ΜΙΑ) 

Κατατάσσεται η μόνιμη υπάλληλος του Δημοτικού 
Λιμενικού Ταμείου Αβδήρων με βαθμό ΣΤ' (σύμφωνα με 
τον Ν. 4024/2011). Η ένταξη κατάταξης της υπαλλήλου 
στο Δημοτικό Λιμενικό Ταμείο Αβδήρων έγινε με την 
υπ’ αριθμ. 64/05-11-2012 απόφαση Πρόεδρου (Φ.Ε.Κ. 3235/ 
τ.Β'/ 05-12-2012, ΑΔΑ:Β45ΧΟΞΥ8-Α3Λ). 

Αρθρο 18 
Τήρηση Βιβλίων 

• Για την διοίκηση και την διαχείριση της περιουσίας του 
Δημοτικού Λιμενικού Ταμείου Αβδήρων, τηρούνται υποχρε¬ 
ωτικά τα βιβλία που προβλέπονται από τις διατάξεις του 
άρθρου 4 του ΒΔ. 542/61 για τους Δήμους, με εξαίρεση τα 
βιβλία ειδικών υπηρεσιών όπως Ληξιαρχείο, Δημοτολόγια, 
βιβλιοθήκες, Δημαρχιακή Επιτροπή κ.λπ. Επίσης από την 
έναρξη λειτουργίας της ειδικής ταμειακής υπηρεσίας του 
Δημοτικού Λιμενικού Ταμείου Αβδήρων, θα πρέπει να τη¬ 
ρούνται αναλογικά και τα βιβλία που προβλέπονται στο 
άρθρο 6 του ίδιου Βασιλικού Διατάγματος. 

• Με απόφαση του Διοικητικού Συμβουλίου μπορεί να 
καθοριστεί η τήρηση και πρόσθετων βιβλίων που έχουν 
σχέση με το σκοπό και τις αρμοδιότητες του Δημοτικού 
Λιμενικού Ταμείου Αβδήρων. 

• Τα βιβλία των προηγούμενων παραγράφων πριν 
από την χρήση τους αριθμούνται, μονογράφονται και 
θεωρούνται από τον Πρόεδρο του Διοικητικού Συμβου¬ 
λίου, αν δεν ορίζεται διαφορετικά με ειδική διάταξη 
νόμου, δύναται όμως και η τήρηση των εν λόγω βιβλίων 
μηχανογραφικά. 

Αρθρο 19 

Σφραγίδα 

Το Δημοτικό Λιμενικό Ταμείο Αβδήρων έχει σφραγίδα 
στρογγυλή, η οποία φέρει στο κέντρο την Ελληνική 
σημαία που περιβάλλεται από δάφνες και γύρω από 
αυτή, κυκλικά, αναγράφεται το όνομα του «ΔΗΜΟΤΙΚΟ 
ΛΙΜΕΝΙΚΟ ΤΑΜΕΙΟ ΑΒΔΗΡΩΝ», κυκλικά δε, γύρω από το 
όνομα του Νομικού Προσώπου αναγράφεται «ΕΛΛΗΝΙΚΗ 
ΔΗΜΟΚΡΑΤΙΑ». 

Άρθρο 20 

Η άσκηση διοίκησης και διαχείρισης των λιμα- 
νιών ρυθμίζεται με τον παρόντα κανονισμό τον ΔΚΚ 
(Ν. 3463/2006) όπως κάθε φορά ισχύει και με κοινές 
αποφάσεις των Υπουργών Εσωτερικών, Οικονομικών και 
Εμπορικής Ναυτιλίας που εκδίδονται κατ’ εξουσιοδότη¬ 
ση της παρ. 15 του άρθρου 28 του Ν. 2738/99. 

Σε περίπτωση αντικρουόμενων διατάξεων υπερισχύ¬ 
ουν αυτές των υπουργικών αποφάσεων 

Αρθρο 21 

Κάθε θέμα που δεν προβλέπεται από την συστατική 
πράξη του Δημοτικού Λιμενικού Ταμείου Αβδήρων και 
από αυτόν τον κανονισμό λειτουργίας, ρυθμίζεται με 
απόφαση του Δημοτικού Συμβουλίου Αβδήρων, ύστερα 
από αιτιολογημένη και βασιζόμενη σε διάταξη νόμου 
πρόταση του Διοικητικού Συμβουλίου του Δημοτικού 
Νομικού Προσώπου. 

Άρθρο 22 
Τελικές διατάξεις 

Η ισχύς του παρόντος Οργανισμού Εσωτερικών Υπη¬ 
ρεσιών αρχίζει από τη δημοσίευσή του στην Εφημερίδα 
της Κυβερνήσεως. 

ΑΚΡΟΤΕΛΕΥΤΙΟ ΑΡΘΡΟ: 

ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη ύψους 
26.000,00 € που θα καλυφθεί από τους Κ.Α. 10-6011.001, 
10-6051.001, 00-6121.007 του Π/Υ του Νομικού Προσώ¬ 
που για το τρέχον έτος, ενώ για τα επόμενα έτη η 
παραπάνω δαπάνη στους Κ.Α. 10-6011.001, 10-6051.001, 
00-6121.007 ανέρχεται στο ποσό των 28.000,00 €/ έτος 
και θα εγγράφεται στους αντίστοιχους Κ.Α. των Π/Υ του 
Δημοτικού Λιμενικού Ταμείου Αβδήρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 8 Μαρτίου 2013 

Με εντολή Γενικού Γραμματέα 
Αποκεντρωμένης Διοίκησης 
Η Προϊσταμένη Διεύθυνση Διοίκησης 
ΚΩΝΣΤΑΝΤΙΝΑ ΠΑΠΑΚΩΣΤΑ 

-♦- 

Αριθμ. οικ.8261/3118 (2) 

Καθιέρωση υπερωριακής εργασίας με αμοιβή, για το 
έτος 2013, για το προσωπικό της Ομάδας Διοίκη¬ 
σης Έργου του προγράμματος με τίτλο «ΙΝΝΟΪ/ΟΙΙ-- 
ΙπιρΙσπισπΙαΙίοπ οί 3Π ίηποναίίνβ ρΐΌίοοοΙ Ιογ Ιόθ 
ναΐοπεαίίοη οί θχίΓανίΓςίη οΐίνβ οίΙ» στο πλαίσιο των 
συγχρηματοδοτούμενων ευρωπαϊκών προγραμμά¬ 
των εδαφικής συνεργασίας Ελλάδα-Ιταλία 2007-2013. 

Ο ΠΕΡΙΦΕΡΕΙΑΡΧΗΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87 Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Το Π.Δ. 147/2010 «Οργανισμός της Περιφέρειας Ιο- 
νίων Νήσων» (ΦΕΚ 240/Α727-12-2010). 

3. Τις διατάξεις του άρθρου 20 του Ν. 4024/2011 (ΦΕΚ 
226/Α"/27-1-2011) «Συνταξιοδοτικές ρυθμίσεις, ενιαίο μι¬ 
σθολόγιο - βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου δη¬ 
μοσιονομικής στρατηγικής 2012-2015», όπως τροποποιή¬ 
θηκαν με τις διατάξεις της παραγράφου 1 του άρθρου 
45 του Ν. 4071/2012. 

4. Τις διατάξεις της παρ. 7 του άρθρου 25 του 
Ν. 2738/1999 (ΦΕΚ 180/Α'). 

5. Την υπ’ αριθμ. οικ. 2/78400/0022/14-11-2011 εγκύ¬ 
κλιο της 22ης Διεύθυνσης Μισθολογίου του Γενικού 
Λογιστηρίου του Κράτους «Παροχή οδηγιών για την 
εφαρμογή των διατάξεων του Δευτέρου Κεφαλαίου του 
Ν. 4024/2011 (ΦΕΚ 226/Α') -Συνταξιοδοτικές ρυθμίσεις, 
ενιαίο μισθολόγιο - βαθμολόγιο, εργασιακή εφεδρεία 
και άλλες διατάξεις εφαρμογής του μεσοπρόθεσμου 
πλαισίου δημοσιονομικής στρατηγικής 2012-2015». 

6. Την απόφαση του Υφυπουργού Ανάπτυξης, Ανταγω¬ 
νιστικότητας και Ναυτιλίας με θέμα: «Εγκριση ένταξης 
στο ΠΔΕ 2012 των έργων» με ημερομηνία εκδόσεως 
16/05/2012 (ΑΔΑ: Β49ΥΦ- ΨΗΟ). 


7. Την υπ’ αριθμ. 41279/16639/ 27-7-2012 απόφαση του 
Περιφερειάρχη Ιονίων Νήσων περί σύστασης Ομάδας 
ΔιοίκησηςΈργου για την παρακολούθηση και υλοποίηση 
του Προγράμματος με τίτλο «ΙΝΝΟνΟΙΕ-ΙπΊρΙοπιοπΙαΙίοη 
οί αη ίηηοναίίνβ ρΐΌίοοοΙ ίοΓ ίίιο ναΐοπεβίίοη οί θχίΓβνίΓρίη 
οΐίνο οίΙ» στο πλαίσιο των συγχρηματοδοτούμενων ευ¬ 
ρωπαϊκών προγραμμάτων εδαφικής συνεργασίας Ελ- 
λάδα-Ιταλία 2007-2013. 

8. Την υπ’ αριθμ. 35154/13753/ 28-06-2012 απόφαση 
του Περιφερειάρχη Ιονίων Νήσων περί έγκρισης διά¬ 
θεσης πίστωσης ύψους 86.800,00€ με πίστωση έτους 
40.557,006 για την υλοποίηση του εν λόγω προγράμμα¬ 
τος της ΣΑΕΠ 3228, με ΚΈ. 2012ΕΠ322800 07. 

9. Την ανάγκη να προσφέρουν τις υπηρεσίες τους και 
πέρα από τις ώρες υποχρεωτικής εργασίας τους οι ανα- 
φερόμενοι στην ομάδα διοίκησης έργου υπάλληλοι της 
Περιφέρειας Ιονίων Νήσων για την αντιμετώπιση των 
αυξημένων υποχρεώσεων (σύνταξη, μετάφραση κειμέ¬ 
νων, οικονομική διαχείριση, παρακολούθηση συμβάσεων, 
σύνταξη αναφορών προόδου, εν γένει συντονισμό και 
οργάνωση δραστηριοτήτων του προγράμματος, κ.λπ.) 
που προκύπτουν από τη διαχείριση του ως άνω έργου. 

10. Το γεγονός ότι το ύψος της προκαλούμενης δα¬ 
πάνης για το τρέχον έτος ανέρχεται στο ποσό των 
€ 5.760,00, που θα αντιμετωπιστεί από τις πιστώσεις 
της κατηγορίας δαπανών «3ΤΑΕΕ - ΠΡΟΣΩΠΙΚΟ» του 
έργου, αποφασίζουμε: 

1. Διαπιστώνουμε την ανάγκη πραγματοποίησης υπε- 
ρωριακής εργασίας του προσωπικού που απασχολείται 
στην Ομάδα ΔιοίκησηςΈργου του προγράμματος με 
τίτλο «ΙΝΝΟνΟΙί-ΙπιρΙθπίθπΙαίίοη οί απ ίηηοναΐίνο ρωίοοοΙ 
ίοΓ ίίΐθ ν3ΐοπ53ΐίοη οί θχΐΓ3νίΓς)ίη οΐίνο οίΙ» για το χρονικό 
διάστημα έως 31-12-2013 για τους λόγους που αναφέ- 
ρονται στο σκεπτικό της παρούσας, και 

2. Εγκρίνουμε την καθιέρωση συμπληρωματικής υπε- 
ρωριακής εργασίας πέρα του υποχρεωτικού ωραρίου 
εργασίας του προσωπικού που απασχολείται στην 
Ομάδα ΔιοίκησηςΈργου του προγράμματος με τίτλο 
«ΙΝΝθνθΙΙ_-ΙπιρΙθπΐθηΐ3ίίοη οί 3Π ίηηοναίίνσ ρωίοοοΙ ίοτ 
ΙΙίθ ν3ΐοπ53ίίοη οί θχίΓβνίΓρίη οΐίνο οίΙ» στο πλαίσιο των 
συγχρηματοδοτούμενων ευρωπαϊκών προγραμμάτων 
εδαφικής συνεργασίας Ελλάδα-Ιταλία 2007-2013 για 
το χρονικό διάστημα έως 31.12.2013, για μέχρι πέντε (5) 
υπαλλήλους της Περιφέρειας Ιονίων Νήσων ως εξής: 

Μέχρι είκοσι (20) ώρες ανά υπάλληλο κατά μήνα για 
απογευματινή εργασία εργασίμων ημερών. 

Στους ανωτέρω υπαλλήλους δεν περιλαμβάνονται 
Προϊστάμενοι Διεύθυνσης και Γ ενικής Διεύθυνσης. 

Η ονομαστική κατανομή των παραπάνω ωρών θα γίνει 
με νεότερες αποφάσεις μας. Το προσωπικό και ο αριθ¬ 
μός των ωρών θα εξαρτηθεί από το είδος των εποχικών, 
έκτακτων και επειγουσών υπηρεσιακών αναγκών και 
θα καθορίζεται με απόφαση του Περιφερειάρχη Ιονίων 
Νήσων. 

Η απόφαση αυτή ισχύει από την ημερομηνία δημοσί¬ 
ευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 19 Φεβρουάριου 2013 

Ο Περιφερειάρχης 
ΣΠΥΡΙΔΩΝ ΣΠΥΡΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. οικ.8237/3103 (3) 

Καθιέρωση υπερωριακής εργασίας με αμοιβή, για το 
έτος 2013, για το προσωπικό της Ομάδας Διοίκη¬ 
σης Έργου του προγράμματος με τίτλο «υΐίΐίζαΐίοη 
οί όίορίίθηοίε ίΐΌπι 01θ3 ουίΌροβ ρΐΌάυοίε - ΟΙίνβε, 
νίΓρίη οΐίνβ οίΙ 3πά οΐίν© πιίΙΙ \Λ/33ίονν3ΐθΓ (ΒΙΟ - ΟΙΈΑ)» 
στο πλαίσιο των συγχρηματοδοτούμενων ευρωπα¬ 
ϊκών προγραμμάτων εδαφικής συνεργασίας Ελλά- 
δα-Ιταλία 2007-2013. 

Ο ΠΕΡΙΦΕΡΕΙΑΡΧΗΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87 Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Το Π.Δ. 147/2010 «Οργανισμός της Περιφέρειας Ιο- 
νίων Νήσων» (ΦΕΚ 240/Α727-12-2010). 

3. Τις διατάξεις του άρθρου 20 του Ν. 4024/2011 (ΦΕΚ 
226/Α'/27-1-2011) «Συνταξιοδοτικές ρυθμίσεις, ενιαίο μι¬ 
σθολόγιο - βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου δη¬ 
μοσιονομικής στρατηγικής 2012-2015», όπως τροποποιή¬ 
θηκαν με τις διατάξεις της παραγράφου 1 του άρθρου 
45 του Ν. 4071/2012. 

4. Τις διατάξεις της παρ. 7 του άρθρου 25 του 
Ν. 2738/1999 (ΦΕΚ 180/Α'). 

5. Την υπ’ αριθμ. οικ. 2/78400/0022/14-11-2011 εγκύκλιο 
της 22ης Διεύθυνσης Μισθολογίου του Γενικού Λογι¬ 
στηρίου του Κράτους «Παροχή οδηγιών για την εφαρ¬ 
μογή των διατάξεων του Δευτέρου Κεφαλαίου του Ν. 
4024/2011 (ΦΕΚ 226/Α') - Συνταξιοδοτικές ρυθμίσεις, 
ενιαίο μισθολόγιο - βαθμολόγιο, εργασιακή εφεδρεία 
και άλλες διατάξεις εφαρμογής του μεσοπρόθεσμου 
πλαισίου δημοσιονομικής στρατηγικής 2012-2015». 

6. Την απόφαση του Υφυπουργού Ανάπτυξης, Ανταγω¬ 
νιστικότητας και Ναυτιλίας με θέμα: «Εγκριση ένταξης 
στο ΠΔΕ 2012 των έργων» με ημερομηνία εκδόσεως 
16/05/2012 (ΑΔΑ: Β49ΥΦ- ΨΗΟ) 

7. Την υπ’ αριθμ. 41286/16644/ 27-7-2012 απόφαση του 
Περιφερειάρχη Ιονίων Νήσων περί σύστασης Ομάδας 
Διοίκησης Έργου για την παρακολούθηση και υλοποί¬ 
ηση του Προγράμματος με τίτλο «ΒίοοΙοβ, υΐίΐίζαΐίοη οί 
άίοράοηοΐδ ίωπι 0Ι©3 ουΓοροα ρΐΌάυοίδ - ΟΙίνοε, νίΓρίπ 
οΐίνο οίΙ 3ηά οΐίνο πιίΙΙ ννβδΙονναίοΓ» στο πλαίσιο των συγ¬ 
χρηματοδοτούμενων ευρωπαϊκών προγραμμάτων εδα¬ 
φικής συνεργασίας Ελλάδα-Ιταλία 2007-2013. 

8. Την υπ’ αριθμ. 35145/13745/28-06-2012 απόφαση 
του Περιφερειάρχη Ιονίων Νήσων περί έγκρισης διά¬ 
θεσης πίστωσης ύψους 92.400,00€ με πίστωση έτους 
59.450,006 για την υλοποίηση του εν λόγω προγράμμα¬ 
τος της ΣΑΕΠ 3228, με ΚΈ. 2012ΕΠ32280013. 


9. Την ανάγκη να προσφέρουν τις υπηρεσίες τους και 
πέρα από τις ώρες υποχρεωτικής εργασίας τους οι ανα- 
φερόμενοι στην ομάδα διοίκησης έργου υπάλληλοι της 
Περιφέρειας Ιονίων Νήσων για την αντιμετώπιση των 
αυξημένων υποχρεώσεων (σύνταξη, μετάφραση κειμέ¬ 
νων, οικονομική διαχείριση, παρακολούθηση συμβάσεων, 
σύνταξη αναφορών προόδου, εν γένει συντονισμό και 
οργάνωση δραστηριοτήτων του προγράμματος, κ.λπ.) 
που προκύπτουν από τη διαχείριση του ως άνω έργου. 

10. Το γεγονός ότι το ύψος της προκαλούμενης δα¬ 
πάνης για το τρέχον έτος ανέρχεται στο ποσό των 
€ 8.640,00, που θα αντιμετωπιστεί από τις πιστώσεις 
της κατηγορίας δαπανών «3ΤΑΡΡ- ΠΡΟΣΩΠΙΚΟ» του 
έργου, αποφασίζουμε: 

1. Διαπιστώνουμε την ανάγκη πραγματοποίησης υπε- 
ρωριακής εργασίας του προσωπικού που απασχολείται 
στην Ομάδα Διοίκησης Έργου του προγράμματος με 
τίτλο «ΒιοοΙθβ, υΐίΐίζαΐίοη οί όίορίιοηοίε ΐτοπη 0Ι©3 ουΓοροα 
ρΐΌάυοίε - ΟΙίνοε, νίΓρίη οΐίνο οίΙ 3πά οΐίνο πιίΙΙ νναείοννβίθΓ» 
για το χρονικό διάστημα έως 31-12-2013 για τους λόγους 
που αναφέρονται στο σκεπτικό της παρούσας, και 

2. Εγκρίνουμε την καθιέρωση συμπληρωματικής υπε- 
ρωριακής εργασίας πέρα του υποχρεωτικού ωραρίου 
εργασίας του προσωπικού που απασχολείται στην 
Ομάδα Διοίκησης Έργου του προγράμματος με τίτ¬ 
λο «ΒίοοΙοα, υΐίΐίζαΐίοη οί άίοράοηοίε ίωπι ΟΙοα ουΓοροα 
ρΐΌάυοίε - ΟΙίνοε, νίΓρίη οΐίνο οίΙ 3ηά οΐίνο πιίΙΙ ννβείοννβίθΓ» 
στο πλαίσιο των συγχρηματοδοτούμενων ευρωπαϊκών 
προγραμμάτων εδαφικής συνεργασίας Ελλάδα-Ιταλία 
2007-2013 για το χρονικό διάστημα έως 31.12.2012, για 
μέχρι έξι (6) υπαλλήλους της Περιφέρειας Ιονίων Νήσων 
ως εξής: 

Μέχρι είκοσι (20) ώρες ανά υπάλληλο κατά μήνα για 
απογευματινή εργασία εργασίμων ημερών. 

Στους ανωτέρω υπαλλήλους δεν περιλαμβάνονται 
Προϊστάμενοι Διεύθυνσης και Γενικής Διεύθυνσης. 

Η ονομαστική κατανομή των παραπάνω ωρών θα γίνει 
με νεότερες αποφάσεις μας. Το προσωπικό και ο αριθ¬ 
μός των ωρών θα εξαρτηθεί από το είδος των εποχικών, 
έκτακτων και επειγουσών υπηρεσιακών αναγκών και 
θα καθορίζεται με απόφαση του Περιφερειάρχη Ιονίων 
Νήσων. 

Η απόφαση αυτή ισχύει από την ημερομηνία δημοσί¬ 
ευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 19 Φεβρουάριου 2013 

Ο Περιφερειάρχης 
ΣΠΥΡΙΔΩΝ ΣΠΥΡΟΥ 

